*Tämä artikkeli käsittelee Aspo Oyj:tä. Öljyvarojen ehtymistä tutkivasta ASPO-yhdistyksestä on erillinen artikkeli.*

**Aspo Oyj** on suomalainen monialayritys, joka perustettiin vuonna 1929 alun perin tarkoituksena tuoda maahan taloyhtiöiden lämmitykseen tarvittavaa koksia. Liiketoiminta laajeni ajan myötä kuljetuksiin, laivanvarustukseen ja kemikaalien jakeluun.

Historia
--------

Aspo oli alun perin perustettaessa 1929 *Asunto-osakeyhtiöitten Polttoaine Osuuskunta*, joka toi keskuslämmityksessä tarvittavaa koksia. Toiminta laajeni erilaisiin kuljetuksiin ja kemikaalialalle. Ensimmäisen aluksensa yhtiö hankki vuonna 1949 ja kemikaaliosaston perustaminen aloitettiin 1960-luvulla. Elektroniikkateollisuuteen Aspon toiminta laajeni 1970-luvulla.

Monialayritykseksi kasvanut Aspo jakaantui vuonna 1999 Aspoon ja elektroniikkaan keskittyvään Aspocomp Groupiin. Jakautumisesta lähtien Aspon toimitusjohtajana toimi Gustav Nyberg, joka siirtyi hallituksen puheenjohtajaksi 2009. Samalla hänen seuraajanaan toimitusjohtajana aloitti Aspon varatoimitusjohtajana ollut Aki Ojanen. Hallituksen puheenjohtajaksi Nybergin tilalle valittiin Heikki Westerlund 2021.

Vuonna 2008 Aspo kasvoi, kun se hankki Keskolta Kauko-Telko Oy:n. Aspo yritti listata Leipurin-tytäryhtiönsä Helsingin pörssiin marraskuussa 2014. Listautumisanti jouduttiin kuitenkin keskeyttämään joulukuun alussa Venäjän ruplan kurssin romahdettua.

Maaliskuussa 2021 Rolf Jansson nimitettiin Aspon toimitusjohtajaksi. Hän aloitti tehtävässään 16. elokuuta 2021.

Liiketoiminta
-------------

Aspo on neljälle toimialalle keskittyvä monialayritys: muoviraaka-aineiden ja teollisuuskemiallisten aineiden jakelija Telko Oy, raaka-aineiden merikuljetuksista huolehtii ESL Shipping, leipurien tarvitsemien raaka-aineiden sekä laitteiston tuotannosta ja kuljetuksesta vastaava Leipurin Oy. Kauko Oy on puolestaan keskittynyt vaativien työympäristöihin ja liikkuvan tietotyön laite- ja ohjelmistoratkaisuihin. Kauko tuottaa myös energiatehokkuutta parantavia ratkaisuja.

Lähteet
-------

1. 1 2 3 4 5  Vuosikertomus 2018 (PDF) *aspo.com*. Aspo Oyj. Viitattu 27.10.2019.
2. 1 2 3  Salo, Tomi: Kuukauden osake: Aspo *Viisas Raha*.  12.9.2019. Osakesäästäjien Keskusliitto. Viitattu 27.10.2019.
3. ↑  Aspo kahdeksi pörssiyhtiöksi *mtvuutiset.fi*.  20.1.1999. MTV Uutiset. Viitattu 12.12.2018.
4. ↑  Aspo myllää johtoaan *is.fi*.  23.10.2008. Taloussanomat. Viitattu 27.10.2019.
5. ↑  Nybergien edustaja väistyy Aspon hallituksen puheenjohtajan paikalta – Tilalle nousemassa Heikki Westerlund *Kauppalehti*.  11.1.2021. Viitattu 2.6.2021.
6. ↑  Repo, Siina: Leipurin Oyj peruu pörssiin listautumisensa *yle.fi*.  3.12.2014. Yle Uutiset. Viitattu 27.10.2019.
7. ↑  VR:n toimitusjohtaja vaihtuu – Rolf Jansson siirtyy Aspo Oyj:n johtoon *yle.fi*.  24.3.2021. Yleisradio. Viitattu 26.3.2021.
8. ↑  Aspon uusi toimitusjohtaja Rolf Jansson aloittaa 16.8.2021 *arvopaperi.fi*.  9.8.2021. Viitattu 21.8.2021.
9. ↑  Liiketoiminnat *aspo.com*. Aspo Oyj. Viitattu 27.10.2019.

Kirjallisuutta
--------------

* Hakala, Jukka: *Löytämistä ja luopumista: Aspo 1929–2009*. Helsinki: Aspo Oyj, 2009. ISBN 978-952-92-5877-2.
* Tanttu, Juha: *Kivihiilestä mikropiireihin. Aspoyhtymän tarina*. Espoo: Aspoyhtymä, 1979. ISBN 9789519921945.

Aiheesta muualla
----------------

* Aspo (englanniksi, suomeksi)
* Pörssitieto: Oy Telko Ab